《戏和陈子明自嘲》
明代·李之世

叱咤如醉如梦，沈冥非佛非仙。半褐閒寘一榻，百钱且挂两肩。

逢人祇合拚饮，醉中自爱逃禅。胡奴不用送米，支遁何须索钱。

以马喻指是马，草玄尚白非玄。閒思日月过隙，恰似箭括离弦。

漫尔烟霞痼疾，真成湖海痴颠。老去空馀侠骨，生来不受人怜。

毕竟宜寘何地，自断休问皇天。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。